**НАРОДНО ЧИТАЛИЩЕ „БУДИТЕЛ-2019“**

**2904, сeло Борово, община Гоце Делчев**

**email: buditel-2019@abv.bg**

**Отчет за развитието на читалищната дейност на**

**Народно читалище „Будител-2019“, с. Борово, общ. Гоце Делчев**

**за 2020 година**

Народно читалище „Будител-2019“ бе регистрирано в Агенцията по вписвания на 21.11.2019 година.

В началото на 2020 година към читалището се създаде група за народни танци "Борова магия". До 8-ми март - денят на жената, се разучиха двадесет български народни хора. На 13.03.2020 година се въведоха мерките за ограничаване на пандемия от корона вирус и поради това занятията се прекратиха и в последствие през годината не се подновиха.

Също в началото на 2020 година се създадоха два детски танцови състава "Борови иглички", в две възрастови групи - до 7 години и от 7 години нагоре, През цялата година, в периодите, когато бе разрешено, занятията се провеждаха,

За Бабинден и ден на родилната помощ се организира дискусия на фейсбук-страницата на читалището - "Какво знаем от нашите баби за Бабинден".

На Деня на българското слово 24 май озвучихме центъра на Борово с песни "Върви народе възродени" и други такива, което зарадва жителите и гостите, тъй като нямаше никакви други форми на празнуване - дори училището беше пусто. На този ден започна кампанията за събиране на книги за създаване на читалищна библиотека чрез дарения. Това се оказа най-успешното дело през 2020 година! Веднага след обявяването много хора започнаха да даряват техни любими книги. Но основната помощ дойде от Библиотеката при Народно читалище "Просвета-1865", град Гоце Делчев в лицето на главния библиотекар Росица Попаркова. До края на годината се събраха над 3 000 тома книги, което е необходим минимум за регистриране на читалищна библиотека.

Мерките за ограничаване на вирусната пандемия и запазването на здравето не позволиха провеждането на другите планирани дейности - като празника на селото, освобождаванета на нашия край от османското владичество, денят на будителите, освен отбелязването им в социалната мрежа с поздрави, дискусии и исторически разкази, които срещаха одобрението на хората в Борово.

**Председател: ………………… Венислав Сарандев**